# data[].attributes.body
Haluaisimme tallentaa Yliopistomuseolla promootioperinnettä myös aineettomana. Ensi keväänä on tulossa pitkästä aikaa promootioita, joita siirrettiin koronatilanteen vuoksi. Museojamit-tyyppinen promootioon osallistuvien kokoontuminen, jossa olisi myös riemumaistereita ja -tohtoreita, olisi mukava tapa tallentaa muistoja, tarinoita ja tähän nyt käsillä olevaan promootioon liittyviä tunteita ja kokemuksia.

# data[].attributes.body
Paikkakuntamme suurin työllistäjä on tehdas, jonka historiaa tulemme esittelemään olennaisena osana museomme perusnäyttelyssä. Perinteisen tutkimuksen ohella on tarkoituksena koota sekä eläköityneitä että nykyään tehtaalla työskenteleviä keskustelemaan ja kertomaan työtehtävistä ja -tavoista, työkulttuurista, vapaa-ajan vietosta (aiempina vuosikymmeninä tehtaan vapaa-aikatoimisto järjesti hyvin aktiivisesti toimintaa) jne.

# data[].attributes.body
Haluamme jatkaa ja kehittää edelleen vuonna 2019 aloitettua koululaisten työpajamuotoista toimintaa, jonka puitteissa paikallisen peruskoulun kaikki luokat kaikilta luokka-asteilta pääsivät tutustumaan Villa Maireaan. Ryhmät jaettiin kahteen osaan, joista toinen sai perehtyä yhteen talon teokseen ja keksiä teoksen hahmolle oman taustatarinansa ja piirtää teoksesta oman tulkintansa. Toinen ryhmä sai talon ruokasalin suuren pöydän ääressä suunnitella ja toteuttaa piirtämällä/kirjoittamalla millaiset juhlat järjestäisi kyseisessä tilassa. Ikäryhmien mukaan tehtäviä hiukan muunneltiin ja työntekijät kertoivat työpajatoiminnan lomassa talon historiasta.

# data[].attributes.body
Vastaavaa voisi toteuttaa museorakennusten korjausten saralla paikallismuseovastaaville/yhdistyksille/ammattirakentajille. Tässä tosin opetuspuoli tulisi hankkia aika pitkälti jostain muualta arkkitehti-rakennuskonservaattori-akselilta. Olisi toisaalta varsin haastavaa, jos sähkö- ja polttomoottori rajattaisiin työkalupakin ulkopuolelle. Käsityötaito on aika pitkälti kadonnut tästä maasta (=käsityötä tehdään käsityökaluilla, ei sähkö- tai polttomootorityökaluilla).

# data[].attributes.headline
Voit lisätä vastauksesi tälle sivulle painamalla "+" kohtaa. Kirjoita kommenttisi ja paina "publish" julkaistaksesi kommentin. 

# data[].attributes.subject
Voit lisätä vastauksesi tälle sivulle painamalla "+" kohtaa. Kirjoita kommenttisi ja paina "publish" julkaistaksesi kommentin. 

# data[].attributes.body
Suunnitelmissa on toteuttaa keväällä Leikin päivänä lelujen yöpyminen museossa sekä kerätä muistoja leluista. Haminan kaupunginmuseon rakennus on toiminut aikoinaan myös lelutehtaana hetken aikaa, joten siihen liittyvän aineiston kerääminen olisi myös kannattavaa.

# data[].attributes.headline
Keskipohjalaista ruoka-/grillikulttuuria   

# data[].attributes.subject
Keskipohjalaista ruoka-/grillikulttuuria   

# data[].attributes.body
Aiheen tutkiminen ja dokumentointi on ollut suunnitteilla aikaisemminkin. Keski-Pohjanmaalla ja etenkin Kokkolassa grillikulttuuri on vuosikymmeniä ollut näkyvä osa paikallista ruokakulttuuri. Tärkeänä osana autogrillit. Pienet grillit alkavat kuitenkin olla yhä harvinaisempia pikaruokaketjujen vallatessa alaa. Lyhyt historiallinen katsaus/taustoitus, vanhoja ja uusia kuvia rakennuksista ja paikoista, ruokalistoista, toimijoiden ja asiakkaiden haastattelut. Painopisteenä ”grillillä käyminen”, eli kokemukset grillillä käymisestä, ja miten ne suhteutuvat muihin ruokailukokemuksiin. Toteuttajana K.H.Renlundin museo, jonne aineisto myös arkistoidaan; toteutetaan mahdollinen näyttely (virtuaalisesti ja/tai näyttelytilassa) muun nykydokumentointityyppisen aineiston kanssa (useampi projekti samassa).

# data[].attributes.body
Mai Joutselainen, Helsingin kaupunginmuseo

Lähestyin tätä kotitehtävää Keski-Uudenmaan paikallismuseoiden näkökulma mielessäni. Työapajamalli olisi siis toteutettavissa monenlaisissa ja eri kokoisissa museoissa, ja myös ei-ammatillisen museot saisivat työpajasta varmasti paljon irti.

Jatka tarinaa –työpaja

Inspiraatiokorteissa esitelty Jatka tarinaa –työpaja/rinki voisi olla paikallismuseoilla hyvä keino kartoittaa omaa elävää kulttuuriperintöä matalalla kynnyksellä. Lisäksi työpaja on mahdollista järjestää esimerkiksi tapahtumapäivien yhteydessä. Jatka tarinaa –työpaja tarjoaa yleisölle mahdollisuuden osallistua ja kertoa omia tarinoitaan. Paikallismuseot saattavat saada arvokasta informaatiota oman erityisalansa kentältä.

Työpajassa järjestävä taho miettii ensin teemat, joista tarinoita kerrotaan. Esimerkiksi ”täällä toimiessani/työskennellessäni/ollessani/lähtiessäni minä…” voisi olla toimiva ja monelle museolle sovellettavissa oleva aihe tarinoinnille. Työpajan vetäjän on mietittävä etukäteen mm. tarinoiden kesto, yhteiset pelisäännöt ja se, työskennelläänkö ensin pienryhmissä vai heti isolla kokoonpanolla. Lisäksi on hyvä miettiä myös itse muutamia tarinoita, jotka voi kertoa itse, jos juttu ei heti lähde liikkeelle. Työpajan voi järjestää kaikille avoimena työpajana tai pienemmälle, kohdennetulle ryhmälle suunnattuna toimintana. Tarinat voi myös dokumentoida (tässä tapauksessa on muistettava luvat ja suostumukset!)

Työpajaan tarvitaan:
-  vetäjä/fasilitaattori

-   suhteellisen rauhallinen ja houkutteleva tila, jossa työpajan voi järjestää

-    tuoleja

-    dokumentointivälineet ja lomakkeet, jos dokumentoidaan

Työpajan eteneminen:
-   osallistujat kokoontuvat valittuun tilaan

-   työpajan vetäjä kertoo siitä, miten työpaja etenee ja millaiset ovat yhteiset pelisäännöt

-  esitellään teema ja aloitetaan tarinointi: jokainen halukas saa vuorollaan kertoa teemaan liittyvän tarinan ja muut kuuntelevat. Vetäjän tehtävänä on pitää huolta siitä, että aikatauluraameissa pystyään ja että tilanne pysyy kaikille miellyttävänä.

-   kun tarinakierros on käyty loppuun, voidaan kiittää osallistujia tai siirtyä uuteen aiheeseen, jos intoa riittää!

o   jos tarinointia ei dokumentoitu tässä vaiheessa, on museolaisten mahdollista lähestyä niiden näkökulmasta mielenkiintoisia informantteja ja pyytää yksityiskohtaisempaa haastattelua

# data[].attributes.body
Alueellisesti laajalla toiminta-alueella tarjoaa mahdollisuuden kohdata eri väestöryhmiä helposti. Yhteinen teema ja kiinnostuksen kohde yhdistää ja innostaa osallistumaan.
Kulttuurihistoriaan sopii hyvin.

# data[].attributes.headline
Valitse Inspiraatiokorttien joukosta yksi kortti, joka olisi kiinnostavaa toteuttaa omassa museossa/organisaatiossa. Minkä kortin valitsisit ja miksi? Kerro myös lyhyesti, miten voisit toteuttaa idean. Tutustu inspiraatiokortteihin täällä: 

# data[].attributes.subject
Valitse Inspiraatiokorttien joukosta yksi kortti, joka olisi kiinnostavaa toteuttaa omassa museossa/organisaatiossa. Minkä kortin valitsisit ja miksi? Kerro myös lyhyesti, miten voisit toteuttaa idean. Tutustu inspiraatiokortteihin täällä: 

# data[].attributes.attachment_link.description
Kansainvälinen museoiden ja aineettoman kulttuuriperinnön yhteishanke Intangible Cultural Heritage and Museums on valmistellut monipuolisen työkalupakin, joka tarjoaa konkreettisia välineitä ja lähestymistapoja elävään perintöön museoiden työssä. Museovirasto keräsi esimerkkejä Suomen museoissa jo toteutuneesta elävän perinnön työstä inspiraatiokorttipakkaan. Vastauksia tuli runsaasti kaikenkokoisilta museoilta ympäri maan ja nyt julkaistaan 40 esimerkin pakka.

# data[].attributes.body
Katariina Husso

RIISA-Suomen ortodoksinen kirkkomuseo

Kotitehtävä 16.11.2021

TALLENNUSYHTEISTYÖTÄ YLIOPISTON KANSSA

Riisan tehtävänä on Suomen ortodoksisen kirkon kulttuuriperinnön tallentaminen, säilyttäminen, esilläpito, tutkimus ja tulkitseminen. Nykyajan tallennusprojekti toteutettaisiin Itä-Suomen yliopiston ortodoksisen teologian ja kirkkomusiikin opiskelijoiden kanssa. Museo tarjoaa omaan tallennusvastuuseensa kuuluvia aiheita ja ohjaa tallennusprojektin toteuttamisessa yhteistyössä ortodoksisen teologian oppiaineen kanssa.

Kohteeksi valitaan ortodoksisen kulttuurin osa-alueita kuten esimerkiksi kirkkokuorotoiminta, ortodoksiset järjestöt, praasniekat ja juhlat, ikonimaalauksen harrastaminen tai pyhiinvaellukset. Lähitulevaisuudessa on mahdollista fokusoitua myös merkkivuoteen: vuonna 2023 vietetään Suomen ortodoksisen arkkipiispakunnan autonomisen aseman 100-vuotisjuhlaa.

Opiskelijat havainnoivat, haastattelevat ja dokumentoivat ilmiötä ja laativat siitä raportin. Lähtökohtaisesti kaikki aineisto tuotetaan digitaaliseen muotoon ja tallennetaan Riisan arkistoon. Digitaalista aineistoa on mahdollista hyödyntää esimerkiksi tutkimuksessa, näyttelyissä ja verkkosisällöntuotannossa.